
ЧРЕЗ     ПРЕДСЕДАТЕЛЯ НА
               ОБЩИНСКИ СЪВЕТ
               РАДОМИР

ДО         ОБЩИНСКИ СЪВЕТ
               РАДОМИР


ДОКЛАДНА   ЗАПИСКА
ОТ
КИРИЛ СТОЕВ – КМЕТ НА ОБЩИНА РАДОМИР

ОТНОСНО:  Удължаване на срока на предварителното съгласие за промяна на предназначението на имоти  -  земеделски земи, дадено с Решение № 198, взето с протокол № 10 от 27.09.2022г., Общински съвет – Радомир. 
НА ОСНОВАНИЕ:  На основание чл. 21, ал. 1, т. 8 и т. 11 от ЗМСМА, във връзка с чл. 25, ал. 6 от Закона за собствеността и ползването на земеделски земи (ЗСПЗЗ), във вр. с чл. 29, ал. 1 от Закона за опазване на земеделските земи (ЗОЗЗ) и във връзка със Заявление №АО-48-00-208/04.02.2025г., подадено от „БОРНАРЕВО СОЛАР ЕНЕРДЖИ“ ЕООД.
        

       УВАЖАЕМИ ГОСПОДИН КИРИЛОВ,
       УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

	С Решение № 198 по протокол № 10 от 27.09.2022г. Общински съвет – Радомир  дава предварително съгласие за учредяване на възмездно право на строеж на „БОРНАРЕВО СОЛАР ЕНЕРДЖИ“ ЕООД за изграждане на Фотоволтаична електроцентрала (ФтЕЦ), заедно с прилежащата техническа инфраструктура за присъединяване към електропреносната мрежа, индустриална система за съхранение на електроенергия и необходимите други съоръжения.
 Със същото Решение е дадено и предварително съгласие за промяна на предназначението за неземеделски нужди на имотите, в които обектът ще бъде изграден, а именно: Поземлени имоти с идентификатори 05534.42.158; 05534.36.168 по КККР на с. Борнарево, Община Радомир, Област Перник и Поземлени имоти с идентификатори 58311.2.7; 58311.9.7; 58311.6.3; 58311.4.5; 58311.4.32; 58311.2.8; 58311.8.7; 58311.12.45; 58311.11.1;  по КККР на с. Прибой, Община Радомир, Област Перник.
Цитираното Решение и изменено и допълнено с Решение №146 от 30.04.2024 по Протокол №9 на Общински съвет - Радомир.
В съответствие с приетите Решения, администрацията на Община Радомир предприе необходимите процедури за учредяване на правата на строеж и изменение на ОУП и приемане на нов ПУП. 
Беше сключен Договор за учредяване на права на строеж № 621/30.08.2024г., вписан под акт № 118, том 9, вх. рег. № 2204/05.09.2024г. в Служба по вписванията – гр. Радомир.
На основание учредените права на строеж и Решенията на Общинския съвет – Радомир, Инвеститорът е предприел за своя сметка необходимите действия и процедури по промяна на предназначението на имотите, в които ще бъде изграден обектът.
Срокът на валидност на даденото предварително съгласие за промяна на предназначението на имотите за неземеделски нужди обаче беше първоначално определен на 24 (двадесет и четири) месеца.
„БОРНАРЕВО СОЛАР ЕНЕРДЖИ“ ЕООД уведоми Община Радомир, че поради необходимост от набавяне на документи и допълнителни административни процедури, промяната на предназначението на имотите все още не е приключила. Към момента инвеститорът очаква финалното произнасяне на Министерство на земеделието и храните.
Дружеството инициира процедура за удължаване от Общински съвет - Радомир на срока по т. 2.2. и т. 3.1. от Решение № 198, взето с протокол № 10 от 27.09.2022г., Общински съвет – Радомир (първоначално определен на 24 месеца) за промяна на предназначението на имотите за неземеделски нужди и одобряване на ПУП, с още 12 месеца, считано от датата на изтичане на първоначално определения такъв.
Във връзка с подаденото Заявление следва да се докладва, че поради множеството административни процедури одобряване на ПУП от страна на Община Радомир е приключила  на 17.09.2024г., което предполага обективна невъзможност процедурата по промяната на предназначението да бъде завършена в Министерство на земеделието и храните до изтичане определения от Общинския съвет срок.
Същевременно към момента Инвеститорът е проявил активност в осъществяване на инвестиционното намерение и забавянето в процедурите не може да се вмени в негова вина. 

Поради това, на основание  чл. 21, ал. 1, т. 8 и т. 11 от ЗМСМА, във връзка с чл. 25, ал. 6 от Закона за собствеността и ползването на земеделски земи (ЗСПЗЗ), във вр. с чл. 29, ал. 1 от Закона за опазване на земеделските земи (ЗОЗЗ), предлагам Общински съвет – Радомир,  да обсъди и приеме следния проект на

РЕШЕНИЕ:

1. Общински съвет – Радомир удължава срока на валидност на предварително съгласие, дадено с Решение №198 от 27.09.2022г., Протокол №10 на Общински съвет Радомир за промяна на предназначението на поземлени имоти с идентификатори 05534.42.158; 05534.36.168 по КККР на с. Борнарево, Община Радомир, Област Перник и Поземлени имоти с идентификатори 58311.2.7; 58311.9.7; 58311.6.3; 58311.4.5; 58311.4.32; 58311.2.8; 58311.8.7; 58311.12.45; 58311.11.1;  по КККР на с. Прибой, Община Радомир, Област Перник от земеделски земи за неземеделски нужди с 12 (дванадесет) месеца, считано от датата на изтичане на първоначално определения такъв.
2. Общински съвет – Радомир удължава срока на валидност на предварително съгласие, дадено с Решение №197 от 27.09.2022г., Протокол №10 на Общински съвет Радомир за приемане на Подробен устройствен план на Поземлени имоти с идентификатори 05534.42.158; 05534.36.168 по КККР на с. Борнарево, Община Радомир, Област Перник и поземлени имоти с идентификатори 58311.2.7; 58311.9.7; 58311.6.3; 58311.4.5; 58311.4.32; 58311.2.8; 58311.8.7; 58311.12.45; 58311.11.1;  по КККР на с. Прибой, Община Радомир, Област Перник. с 12 (дванадесет) месеца, считано от датата на изтичане на първоначално определения такъв. 


ВНАСЯ,
КИРИЛ СТОЕВ
КМЕТ НА ОБЩИНА РАДОМИР


Съгласувал:
Гергана Здравкова, заместник-кмет
Румен Янев, старши специалист УТ
С/И: Ива Крумова, ю.к 

